stanford-oval/wikipedia huggingface dataset:
אקינטור
אופן הפעולה

בסיס הנתונים בו משתמש אקינטור כדי לנחש את הדמות שנבחרה נבנה ממשחקי העבר עצמם. כאשר אקינטור לא מצליח לזהות את הדמות עליה חושב השחקן, ניתנת האפשרות "לגלות" לאקינטור מיהי הדמות ולהוסיפה למאגר אם אינה קיימת בו, וכך נוספות לאקינטור דמויות חדשות, וכן ידע נוסף על דמויות שכבר קיימות בבסיס הנתונים. דמויות שלא נבחרות מספיק - נמחקות[דרוש מקור]. בשנת 2006 הכיל בסיס הנתונים כמאה דמויות. שחקנים מתחילים מדמויות "קלות" ועוברים לדמויות "קשות" (כלומר, פחות מוכרות) יותר ויותר.
מייסד החברה, ארנו מגרה מסביר:
לשאול, למשל, 'האם הדמות שיחקה בריאל מדריד ב־2007?' תהיה טעות, משום שתשובה שלילית לא פוסלת מספיק דמויות. דוגמה לשאלה טובה באופן מפתיע היא: 'האם הדמות שלך הצביעה עבור ניקולא סרקוזי?' זו שאלה מעניינת, משום שאם הדמות אינה צרפתית, דמיונית או שכבר מתה התשובה תהיה שלילית, כמו גם עבור אנשים שידוע שהם בצד השמאלי של המפה. עבור צרפתים שחיים היום אך דעותיהם הפוליטיות אינן נחלת הכלל התשובה תהיה 'לא ידוע'. באופן כזה ניתן להפיק משאלה אחת יותר מידע מאשר לו התשובות היו בפשטות רק 'כן' או 'לא'.
המשחק זמין ב־16 שפות, בהן עברית.
החברה

המשחק מופעל על ידי חברת "אלוקנס" שנוסדה על ידי המהנדס ארנו מגרה (צרפתית: Ernaud Megret), ופועל החל משנת 2006.
ארנו התפטר ממשרתו כמפתח תוכנה כדי להקים את "אלוקנס". הכנסות החברה כיום הן בעיקר מיישום אייפון של אקינטור, וכמו כן מפרסומות באתר. בנוסף, החברה משווקת את הטכנולוגיה שאקינטור מבוסס עליה.
Q*bert

| --- | --- |

 כללי
 תאריך הוצאה:  1982
 סוגה:  משחק חשיבה ממוחשב, משחק פעולה ממוחשב
 פיתוח:  Gottlieb
 הוצאה לאור:  Gottlieb 
 ארץ מקור:  ארצות הברית 
 הפצה:  Gottlieb
 דרישות תוכנה
 מצבי משחק:  2 שחקנים (תורים)
 דירוג:  לכל הגילאים
 פלטפורמות:  Atari 2600, Intellivision, Magnavox Odyssey², פלייסטיישן 4, דרימקאסט, משחק מובייל, Texas Instruments TI-99/4A, משחק ארקייד, PlayStation Vita, Atari 8-bit family, אינטל 8086, גיים בוי, Nintendo Entertainment System, קומודור VIC-20, אטארי 5200, iOS, קומודור 64, פלייסטיישן, MSX, ספקטרום סינקלייר, פלייסטיישן 3, Game Boy Color, בפסקה זו 2 רשומות נוספות שטרם תורגמו 
 
Q*bert הוא משחק ארקייד שנוצר בשנת 1982.
המשחק מתנהל על משטח משחק דמוי פירמידה אשר מורכב מקוביות בעלות שלושה צבעים. מטרת המשחק היא לקפוץ מקוביה לקוביה ולגרום לצבע שלה להשתנות. רמת הקושי עולה עם ההתקדמות בשלבי המשחק, כאשר בשלבים המתקדמים צריכים לקפוץ על חלק מהקוביות פעמיים.
הצלחתו של המשחק הובילה לפיתוחם של משחקים נוספים בסגנון דומה, על ידי חברות אחרות. מגרסאות אלו התפרסמה, למשל, גרסת PC בסגנון דומה בשם J-Bird, שפותחה על ידי חברת אוריון.
בשנת 1983 יצאה בעקבות המשחק תוכנית טלוויזיה בשם Q*bert. לסדרה שודרו 19 פרקים.
במאה ה-21 זכה המשחק לאזכורים שונים. בין השאר, בשנת 2007 הוזכר בפרק של הסדרה סאות' פארק, ובשנת 2012 הופיעו דמויות מתוך המשחק בסרט ראלף ההורס, לצד דמויות שונות מתוך משחקי ארקייד קלאסיים. בשנת 2015 דמותו של Q*bert הופיעה בהופעת קמע בסרט פיקסלים.
הערות שוליים

↑  PC Mag, ‏29 מאי 1984
↑  Saturday Supercade, Q*bert Wiki
↑  [https://www.imdb.com/title/tt0995579/movieconnections South Park (TV Series)
Imaginationland: Episode III], IMDb
↑  Disney's D23: Secret world of video game characters revealed in 'Wreck-It Ralph', Entertainment Weekly
↑  "Classic video game characters unite via film 'Pixels'". Philstar. 23 ביולי 2014. נבדק ב-23 ביולי 2014. {{cite web}}:  (עזרה)
↑  Seppala, Timothy (24 ביולי 2015). "'Pixels' is somehow even worse than I thought it could be". engadget. AOL Inc. נבדק ב-13 באוגוסט 2015. {{cite web}}:  (עזרה)
| --- | --- |
בקרת זהויות :  MusicBrainz work: d5f8a095-658d-46c5-8833-8340c26311c6 
ערך זה הוא קצרמרבנושא משחקים. אתם מוזמנים לתרום לוויקיפדיה ו.
מינהל התכנון

| --- | --- |

 מידע כללי
 מדינה:  ישראל ישראל
 סוכנות אם:  משרד הפנים
 מנהל:  רפי אלמליח
 מטה מרכזי:  גבעת שאול,  ירושלים
 אתר רשמי
 
מינהל התכנון הוא גוף האחראי על תכנון פרויקטים שונים במדינת ישראל – תכנון מגורים ותשתיות, רגולציה ורישוי בבינוי, מכין תקנות ותוכניות אסטרטגיות בהתאם לחוק התכנון והבנייה. המינהל כפוף למשרד הפנים.
מבנה

המועצה הארצית לתכנון ולבנייה – הוקמה בפברואר 1966. אמורה לייעץ לממשלה ולמשרד הפנים בכל הקשור לביצוע חוק התכנון והבנייה. בנוסף על כך, המועצה אחראית על תכנון תוכניות מתאר ארציות ומחוזיות. מורכבת משש ועדות משנה: עררים, בנייה ותקנות, הקלות מתשתיות תחבורה, קידום תוכניות, מתחמי רעש מטוסים ואישור תוכניות עבודה למשק הגז.
הוועדה לשמירה על קרקע חקלאית ושטחים פתוחים – הוקמה בשנת 1953, תפקידה לבחון האם התוכניות המוגשות לה שומרות על השטחים הפתוחים והקרקעות החקלאיות.
הוועדה לתשתיות לאומיות – הוקמה בשנת 2002, על מנת לזרז הליכי תכנון של תשתיות המוגדרות "תשתיות לאומיות".
הוועדה לשמירת הסביבה החופית – הוקמה בשנת 2004 מתוקף חוק שמירת הסביבה החופית. משנת 2007 פעילות הוועדה חלה גם על חופי מפרץ אילת ומשנת 2008 גם על חופי הכנרת.
הוועדה למתחמים מועדפים לדיור – הוקמה בשנת 2014, מתוקף חוק לקידום הבנייה במתחמים מועדפים (הוראת שעה). תפקידה לאשר תוכניות לדיור.
הערות שוליים

↑  אודות מינהל התכנון, באתר Gov.il
↑  מינהל התכנון-ועדות משנה של המועצה הארצית, באתר Gov.il
| ישראל מוסדות ממשלתיים בישראל |
| --- | --- | --- |
| כלכלה | המוסד לביטוח לאומי • שירות התעסוקה • רשות התחרות • בנק ישראל • רשות המסים בישראל • רשות ניירות ערך • הלשכה המרכזית לסטטיסטיקה • מכון התקנים הישראלי • רשות החברות הממשלתיות • הרשות הלאומית להסמכת מעבדות • רשות שוק ההון, ביטוח וחיסכון • רשות החדשנות • הרשות להגנת הצרכן ולסחר הוגן • רשות ההשקעות |  |
| תחבורה | הרשות הלאומית לבטיחות בדרכים • רשות שדות התעופה • רשות התעופה האזרחית • רשות הספנות והנמלים • הרשות הארצית לתחבורה ציבורית |  |
| אנרגיה ותשתיות | רשות החשמל • רשות הגז הטבעי • רשות המים • השירות המטאורולוגי הישראלי |  |
| סביבה | רשות הטבע והגנים • רשות העתיקות |  |
| בינוי ושיכון | המרכז למיפוי ישראל • הרשות הממשלתית להתחדשות עירונית • רשות מקרקעי ישראל • הרשות לאכיפה במקרקעין • מינהל התכנון • הרשות לפיתוח והתיישבות הבדואים בנגב |  |
| דת | הרבנות הראשית לישראל • מערך הגיור |  |
| תקשורת וטכנולוגיה | רשות השידור (בעבר) • תאגיד השידור הישראלי • הרשות השנייה לטלוויזיה ולרדיו • המועצה לשידורי כבלים ושידורי לוויין • דואר ישראל • ארכיון המדינה • לשכת העיתונות הממשלתית • מערך הסייבר הלאומי • רשות התקשוב הממשלתי • מערך הדיגיטל הלאומי |  |
| חברה | רשות השירות הלאומי-אזרחי • הרשות לשיקום האסיר  • הרשות לקידום מעמד האישה  • הרשות לפיתוח כלכלי של מגזר המיעוטים • מבקר המדינה • נציבות פניות ילדים ונוער בהשמה חוץ ביתית • הרשות לזכויות ניצולי השואה • יד ושם • הרשות לפיתוח כלכלי-חברתי של המגזר החרדי |  |
| בריאות | רשות בתי החולים הממשלתיים (בעבר) • התאגיד לפיקוח וטרינרי |  |
| משפטים | רשות התאגידים • רשות האכיפה והגבייה • הרשות לאיסור הלבנת הון ומימון טרור • היחידה הממשלתית לחופש המידע • הרשות להגנת הפרטיות • רשות הפטנטים • הרשות לרישום והסדר זכויות מקרקעין |  |
| חינוך | המועצה להשכלה גבוהה |  |
| ביטחון לאומי | שירות בתי הסוהר • הרשות הארצית לכבאות והצלה • הרשות להגנה על עדים • רשות המאגר הביומטרי הלאומי • הרשות הלאומית לביטחון קהילתי |  |
| פנים | רשות האוכלוסין וההגירה |  |
| ביטחון | רשות מעברים יבשתיים • הרשות לפינוי מוקשים • רשות חירום לאומית |  |
נורמן פולמר

| --- | --- |

הסופר נורמן פולמר בהופעה לפני אנשי צי ארצות הברית
 לידה:  14 במאי 1938 (בן 86)
 ענף מדעי:  אסטרטגיה ימית
 מקום מגורים:  ארצות הברית
 פרסים והוקרה:  פרסים של צי ארצות הברית כמחבר מצליח
 תרומות עיקריות
 מידע על ציי ארצות הברית וברית המועצות
נורמן פולמר (נולד ב-14 במאי 1938) הוא סופר צבאי החוקר את פעילות הצי הסובייטי וצי ארצות הברית. הוא אנליסט ויועץ המתמחה בנושאי חיל הים, התעופה והמודיעין. 

ניהל מחקרים וניתוח של נושאים ימיים וטכנולוגיים, והיה מחבר ועורך ראשי של מספר אסטרטגיות ודו"חות של חיל הים.
שירות אזרחי

פולמר ניהל פרויקטים עבור מחלקת ההגנה של ארצות הברית. היה יועץ למספר מזכירי הגנה ולמספר מפקדי צי ארצות הברית.
פולמר ייעץ בנושאים הקשורים בים לשלושה סנאטורים אמריקנים, יושב ראש בית הנבחרים, סגן היועצת לנשיא, ושלושה מזכירי חיל הים, וכן למנהל המעבדה הלאומית לוס אלמוס. הוא הוזמן להעיד מספר פעמים בפני ועדות הקונגרס של ארצות הברית על התפתחות של הצי הסובייטי, על תוכניות צי ארצות הברית ועל נושאים ימיים קשורים לביטחון לאומי.
פולמר ביצע מחקרים בארצות הברית ובעולם לחברות תעופה וחלל, וכן שימש כיועץ למנהיגים ומפקדים אוסטרלים, סינים וישראלים. פולמר החל כאנליסט ומשנת 1980 החל מנהל בביצוע מחקרים בתחום הצי, המדע והטכנולוגיה, ואת אזורי התעופה. מזה כארבע שנים כמנתח מערכות הצלילת העמוקה: הצלה והצלה בצוללת, חיפוש והתאוששות מעמקי האוקיינוס, אדם בים, הנצלת כלי שיט וחפצים גדולים וכדומה.
שירות אזרחי > ועדות ממשלתיות

מ-1982 ועד 1986 ומדצמבר 2002 ועד יוני 2008, כיהן פולמר כחבר ומזכיר הוועדה המייעצת למחקר של הצי - NRAC.
בשנת 1995 היה חבר בוועדת DARPA לפתח את הרעיון של "אניית ארסנל" (Arsenal ship). השתתף בוועדת "הסרט הכחול" (Blue-ribbon panel) של בית הנבחרים בנושא צוללות, 1997.
בשנים 1997–1999 היה פולמר חבר במועצה המייעצת של בוגרי המחלקה למדעי המדינה באוניברסיטת ג'ורג' וושינגטון.
בשנת 2004 השתתף בפאנל מחקר של מועצת המדע על המעבר לפעולות איבה וחזרה ממנו.
בשנת 2005 עמד בראש צוות הוועדה המייעצת למחקר של הצי - NRAC, שהוקם כדי לקבוע את דרישות המדע והטכנולוגיה לתמיכה בצי ארצות הברית ובחיל הנחתים של ארצות הברית בשנים 2015-2020.
בשנת 2007 פעל בוועדת DARPA המייעצת לבדיקת דרישות הלחימה העתידית.
בתחילת שנת 2007 מונה פולמר כדי להקים מחדש את הוועדה המדעית המייעצת של המחלקה לביטחון המולדת. הוא כיהן כיושב ראש הוועדה עד 1 באוגוסט 2009. והמשיך כחבר בוועדה עד סגירתה בשנת 2011.
ייעוץ לחברות

עד מאי 2008 שימש פולמר כיועץ מדיני הבכיר של המרכז לאסטרטגיות אבטחה ותפעול לחברת General Dynamics במסגרת Information Technology. בעבר החזיק בעמדות דומות עם חברות אנטון, טקמאטיקס, וספקטרום מידע.
מיוני 2008, נעשה יועץ בכיר בחברת Gryphon Technologies, שם הוא תמך בתוכניות בניית ספינות של חיל הים, בפיתוח צוללות וטילים ובעיות אבטחה באינטרנט.
ספרים

פולמר כתב או שיתף פעולה בכתיבת כ-50 ספרים שפורסמו בנושאי חיל הים, התעופה והמודיעין. כולל שמונה מהדורות של Ships and Aircraft of the U.S. Fleet וארבע מהדורות של Guide to the Soviet Navy.
בשנת 1992 פרסם את From the Sea, סקירה אסטרטגית ראשונה לצי ארצות הברית בתקופה שלאחר המלחמה הקרה.
פולמר היה גם מחברם של המהדורות הראשונות של פרסום הצי להבנת התפתחויות הצי הסובייטי, Understanding Soviet Naval Developments ופרסום לצבא ארצות הברית "מדריך על כוחות היבשה הסובייטיים".
ספרו על פרויקט אזוריאן שנכתב ב-2010, על מבצע של סוכנות הביון המרכזית, במציאתה ושלייתה של הצוללת הסובייטית K-129, ששקעה באוקיינוס השקט, נכתב בשיתוף עם מפיק הסרט התיעודי מייקל ג'יי וייט. הספר חשף לראשונה את פרטי הטביעה של צוללת טילים סובייטית באוקיינוס השקט בשנת 1968, ואת המאמצים של סוכנות הביון המרכזית להעלות את הצוללת. כל זאת בכיסוי של כריית מחצבים מהים כיזמה של הווארד יוז.
ספרו DEFCON-2: שנכתב ב-2006, מתאר מצב של עמידה על סף המלחמה הגרעינית וההיבטים הצבאיים של משבר הטילים בקובה בשנת 1962. נכתב בשותפות עם ג'ון ד. גרשם. כן הופק על ידם סרט DEFCON -2 מבוסס על הספר, אשר שודרה לראשונה בערוץ דיסקברי.
הסופר טום קלנסי וכתב את ההקדמה לספר והכין את ההקדמה והסוף לסרט. בעקבות ספרו "המרדף אחרי אוקטובר האדומה" רואיין קלנסי למגזין "טיים", וסיפר כי ספריו של פולמר היוו לו מקור עיקרי למידע הטכני בנושא הפעלת צוללות סובייטיות.
פולמר ערך את הפרסום השנתי (Jane's Fighting Ships) בין השנים 1967 ל-1977. הוא עזב את Jane's ועבר לערוך את Ships and Aircraft of the U.S. Fleet (תשע מהדורות) ומדריך לצי הסובייטי (ארבע מהדורות), שניהם פרסומים של מכון צי ארצות הברית (United States Naval Institute).
מדריך לכלי שיט ומטוסים של צי ארצות הברית, תשע מהדורות
מדריך ליחידות הצי הסובייטי, 4 מהדורות.
ספר על משבר הטילים בקובה, עמידה על סף מלחמה גרעינית, 2006.
ספרו של פולמר על פרויקט אזוריאן שפורסם ב-2010.
ספרים > ספרים נוספים

רשימה חלקית של הספרים נוספים שכתב בעצמו או בשותפות עם חוקרים אחרים:
Dictionary of Military Abbreviations, Norman Polmar, Mark Warren, Eric Wertheim Mar 1, 1994
Aggressors: Carrier Power Vs. Fighting Ship, by Norman Polmar, Rikyu Watanabe, Jul 1, 1990
Rickover: Controversy and Genius: A Biography, by Norman Polmar, Thomas B. Allen.
Spy Book: The Encyclopedia of Espionage, by Norman Palmer, Thomas B. Allen Nov 5, 1996
The U.S. Nuclear Arsenal: A History of Weapons and Delivery Systems since 1945, Jul 1, 2009
The Naval Institute Guide to the Soviet Navy Dec 1, 1991
Aircraft Carriers Jan 1, 2008
Death of the USS Thresher: The Story Behind History's Deadliest Submarine Disaster, Apr 1, 2004
Cold War Submarines The Design and Construction of U.S. and Soviet Submarines, 1945-2001, by Norman Polmar, K. J. Moore, Nov 30, 2003
The Naval Institute Guide to Ships and Aircraft of the U.S. Fleet, 19th Edition Mar 20, 2013
The Ships and Aircraft of the U.S. Fleet, 11th, 12th, 14th Edition
The Enola Gay: The B-29 That Dropped the Atomic Bomb on Hiroshima Feb 27, 2004
World War II, America at War 1941-1945, by Norman Polmar, Thomas B. Allen Oct 12, 1991n
Guide to the Soviet Navy
PT Boats at War: World War II to Vietnam, by Norman Polmar, Samuel Loring Morison Mar 1, 1999
The American submarine
Encyclopedia of Espionage by Norman Polmar, Thomas B. Allen, Jan 1, 1997
Amphibious Warfare: An Illustrated History, Mar 1, 1989
SOVIET NAVAL POWER; Challenge for the 1970s - Revised Edition
One Hundred Years of World Military Aircraft, by Norman Polmar, Dana Bel Nov 24, 2003
Submarines of the Russian and Soviet Navies, 1718-1990 Apr 3, 1991
Spyplane: The U-2 History Declassified Apr 14, 2001
Historic Naval Aircraft: The Best of "Naval History" Magazine Jan 1, 2004
Military helicopters of the world: Military rotary-wing aircraft since 1917, by Norman Polmar, Floyd D. Kennedy, Sergei Sikorsky
Guide to the Soviet Navy 1986
Strategic weapons: An introduction Strategy paper 27
old War Submarines: The Design and Construction of U.S. and Soviet Submarines 1945-2001 2005
The US Navy Today - Warships Illustrated No. 2
Admiral Gorshkov: The Man Who Challenged the U.S. Navy
by Norman Polmar, Thomas A. Brooks, 2019
ספרו של פולמר על אסון טביעת הצוללת האמריקאית USS Tresher פורסם בשנת 2004.
ספרו של פולמר על נושאות מטוסים שפורסם ב-2008.
ספרם של פולמר ותומס ברוקס, 2019.
מאמרים

פולמר כתב כמה מאות מאמרים בנושאים של חיל הים, התעופה והטכנולוגיה, עם קטעים מקבילים ב"ניו יורק טיימס", "וושינגטון פוסט", "לוס אנג'לס טיימס", "טיימס" (לונדון), "סטרדיי איבנינג פוסט", מגזין חיל האוויר האמריקאי, "אייר אינטרנשיונל", חדשות תעופה ימית, סקירת הצוללת, תת-ימי ועוד.
הוא כתב טור קבוע בכתבי העת המקצועיים: מגזין הצי המלכותי הבריטי 1971-1960, USN Institute Proceeding 2015-1978, ומגזין Naval History מ-1997 עד התקופה נוכחית.
הרצאות

בשנים 1997–1998 הייתה לו קתדרה על שם אדמירל רמזי במוזיאון האוויר והחלל הלאומי בוושינגטון.
פולמר מרצה על נושאים ימיים, תעופה וטכנולוגיה לארגונים שונים, ביטחוניים, פרטיים וארציים בארצות הברית, ברית המועצות / רוסיה, סין, קנדה, יפן, תאילנד, הפיליפינים, פורטוגל, ישראל, דנמרק, שוודיה ובריטניה. 

השיחות של פולמר הביאו את הנוכחות הגדולה ביותר באותה תקופה למועדון הפרופלור של ניו יורק, ובמוזיאון מרינרס בניופורט ניוז.
הופעות ברדיו וטלוויזיה

פולמר הוא מרואיין מבוקש ברדיו וטלוויזיה. הוא מתראיין לחדשות רדיו וטלוויזיה הקשורות לאירועים ימיים וצבאיים. אלה כוללים את PBS שעה חדשה בוקר טוב אמריקה. הוא הופיע ביותר מ -30 דוקומנטריים בערוצי דיסקברי, היסטוריה, נשיונל ג'יאוגרפיק, ואחרים.
הרומן היחיד שכתב פולמר, Ship of Gold, בשיתוף עם תומאס ב. אלן, בשנת 1987 הופק לסרט קולנוע באורך מלא.
הוקרה ופרסים

על עבודתו זכה פולמר זכה להערכה בחוגי הצי:
נורמן פולמר - מאהן המודרני כותב תת-אדמירל א. פ. רקטאנוס, ראש
המודיעין הימי של צי ארצות הברית, 1 באפריל 1973.
”עם הערכה אסירת תודה על השירות המסור שלך לוועדה המייעצת לחקר הצי.” מ.ר. פייזלי, עוזר מזכיר הצי למחקר, הנדסה ומערכות, 1 בפברואר 1986
פרסים - במשך השנים זכה פולמר לפרסים רבים הכוללים את:
"סיגמא דלתא צ'י" מצטיין כבוגר האוניברסיטה במגמת עיתונאות, 1965.
פרס אלפרד תייר מהן על הישג ספרותי צי ארצות הברית, 1976.
פרס הצטיינות כמחבר, מכון צי ארצות הברית, 1986.
פרס על שם תת-אדמירל ארנסט פ. אלר, המרכז להיסטוריה ימית, 1996.
פרס על שם אדמירל ארתור וו. רדפורד, בשותפות עם תומאס ב. אלן, על הישג ספרותי, Naval Aviation Museum Foundation, שנת 2004.
פרס גרובר, הוועדה המייעצת למחקר ימי, 2008.
פרס מחבר השנה מפרסום המכון הימי של הצי, 2011.
השכלה וסיורים

מר פולמר נסע הרבה לסיורי לימודים באירופה, ברית המועצות / רוסיה, צפון אפריקה, המזרח התיכון והמזרח הרחוק. הוא ביקר בקובה למחקר וצילומים הקשורים לפרויקט DFCON-2.
משפחה

פולמר נישא לבוורלי ממשפחת רוזנפלד. לזוג נולדו בת ובן.
אנגרי בירדס מלחמת הכוכבים 2

| --- | --- |

 כללי
 תאריך הוצאה:  18 בספטמבר 2013 (מכשירי IOS)‏ 24 באוקטובר 2013 (Windows)
 סוגה:  משחק חשיבה ממוחשב
 פיתוח:  Rovio Mobile
 הוצאה לאור:  לוקאס ארטס 
 ארץ מקור:  פינלנד 
 הפצה:  לוקאס ארטס, Rovio Mobile
 סדרה:  Angry Birds
 דרישות תוכנה
 מנוע משחק:  Box2D 
 פלטפורמות:  IOS, אנדרואיד, Windows Phone, Microsoft Windows
 המשחק הקודם:  אנגרי בירדס מלחמת הכוכבים
 המשחק הבא:  Angry Birds Go
 אתר רשמי
 
אנגרי בירדס מלחמת הכוכבים 2 (באנגלית: Angry Birds Star Wars II) הוא משחק מיומנות וחשיבה אשר פותח על ידי החברה הפינית Rovio Entertainment. המשחק פותח למכשירי אנדרואיד, iOS, Windows Phone, וכן גם למחשבי Microsoft Windows. זהו משחק ההמשך השמיני בסדרת "Angry Birds", ומהווה המשך ישיר לקודמו, "אנגרי בירדס מלחמת הכוכבים". במשחק זה, הוצגה לראשונה טכנולוגיית ה-Telepods של חברת הסברו. המשחק שוחרר כשיווק צמוד לסרטי מלחמת הכוכבים וכן לסדרה מלחמת הכוכבים: המורדים.
משחקיות

המשחק מתנהל כמו רוב המשחקים בסדרת אנגרי בירדס, אך ללא תוספות כוח (Power Ups); משגרים ציפורים באמצעות רוגטקה על מבנים כדי לתקוף חזירים, וניתן להרוויח עד שלושה כוכבים. במשחק זה ישנם כמה הבדלים משאר המשחקים. לראשונה, ניתן לשחק עם החזירים, כשכך החזירים הם אלו שתוקפים את הציפורים. ישנם שלושה סמלים בצד שמאל של המסך: סמל (של ברית המורדים והאימפריה הגלקטית בהתאמה) משם ניתן לקחת ציפור\חזיר בכל שלב (ציפורים בצד הציפורים וחזירים בצד החזירים), סמל זימון מצב ה-Telepods ובעבר סמל המוביל לחנות של וואטו. המשחק כולל מעל ל-32 דמויות, וביניהן דמויות מהמשחק הקודם - אנגרי בירדס מלחמת הכוכבים. משחק זה מבוסס על הטרילוגיה החדשה של סרטי מלחמת הכוכבים. נכון לשנת 2014, החנות של וואטו נמחקה ובמקומה ניתן לקנות ישירות מהסמל ממנו "שולפים" דמויות.
ב-4 באפריל 2014 נכנסו כמה עדכונים למשחק. עדכון אחד הוא, ש-1000 מטבעות מפוזרים ברחבי השלבים, וניתן לקחת אותם באמצעות פגיעה במטבעות. עדכון שני הוא "זכיית פחמן": מידי 8 שעות ישנה הגרלה אקראית, שבה ניתן לזכות בדמויות אקראיות בחינם, וניתן להגריל מספר פעמים ברצף תמורת תשלום מטבעות. עדכון נוסף הוא "מצב בוגד", שבו ניתן לזמן ציפור לשלב של צד החזירים ולהפך.
| שם הרמה | שוחרר | דמויות הניתנות למשחק מרמה זו |
| --- | --- | --- |
| הפלישה לנאבו | 18 בספטמבר 2013 | קווי-גון ג'ין, אובי ואן קנובי, יודה, C-3PO (צד הציפורים) ג'נגו פט, הקיסר פלפטין, דרואיד פדרציה, דרואידקה (צד החזירים) |
| הבריחה לטטואין | 18 בספטמבר 2013 | אנאקין סקייווקר פרק I, ג'אר ג'אר בינקס, יודה, קווי גון ג'ין ואובי ואן קנובי (צד הציפורים) דארת' מול, הרוזן דוקו, דרואיד פדרציה, ג'נגו פט ודארת' סידיוס (צד החזירים) |
| הקרב של נאבו | 5 בדצמבר 2013 | פאדמה אמידאלה, קפטן פאנאקה, ג'אר ג'אר בינקס, יודה, אנאקין סקיווקר ( פרק l ) (צד הציפורים) זאם וויזל, דאת' מול, דרואיד פדרציה, ג'נגו פטודארת' סידיוס (צד החזירים) |
| עליית המשובטים | 28 במאי 2014 | אנאקין סקייווקר פרק II, מייס ווינדו, ג'דיי יאנגלינג, אובי ואן קנובי, קפטן פאנאקה, פאדמה אמידאלה,C-3PO,R2D2 וג'אר גאר בינקס (צד הציפורים) בובה פט, דרואיד פדרציה, דארת' סידיוס, הרוזן דוקו, ג'נגו פט ודראידקה (צד החזירים) |
| נקמתם של החזירים | 4 בדצמבר 2014 | קיט פיסטו, אובי ואן קודי, אנאקין סקיווקר ( פרק ll ), פאדמה אמידאלה, ג'אר ג'אר בינקס, יודה, קפטן פאנאקה (צד הציפורים) אנאקין סקיווקר פרק IIl (הפך בדיוק לדארת' ויידר), גנרל גריוויוס, חייל שוק, דארת' סידיוס, חייל פדרציה (צד החזירים) |
| מורדים | 2 באוקטובר 2014 | עזרא ברידג'ר, סאבין וורן, הרה סינדולה (צד הציפורים) האינקוויזיטור (החוקר), הסוכן קאלוס, סיקאטרו ויזאגו, נהג AT-DP, ויזאגו דרואיד, קצין אימפריה (צד החזירים) |
| אדון הגורל שלך | 10 ביולי 2014 | אין; ניתן לשחק רק בדמויות שנקנו מהחנות |
| רמת זכייה | 18 בספטמבר 2013 | שלבים נפתחים אחרי שמגיעים למספר נקודות עם דמות |
| לא מהשלבים הרגילים | 18 בספטמבר 2013 | צ'ופר, קיינן, זב, צ'ובקה, C-3PO כסוף, האן סולו, הנסיכה ליאה, לוק סקיווקר (טייס), לוק סקיווקר (אנדור), לוק (רגיל), לנדו קלריסיין, וויקאט האיווק, האן סולו בקרבוניט (צד הציפורים) החוקר, ויזאגו דראיד, קצין אימפריה, רוכב ברחפת אימפריליית, חייל סהר, טייס TIE, דארת' ויידר, דארת' סידיוס הולוגרמה, חייל צל, דרואיד אדום, ג'אבה האט, שומר מלכותי, טוסקני (איש חול) |
דמויות

| כוח הדמות | הדמות |
| --- | --- |
חרב אור: קווי-גון ג'ין ולוק סקייווקר אנדור (ירוקה), אנאקין סקייווקר פרק II ולוק סקייווקר טייס (כחולה), לוק סקיווקר רגיל דארת' מול (שתי חרבות אדומות), גנרל גרייווס (שתי חרבות בצבע כחול ושתי חרבות בצבע ירוק), החוקר (שתי חרבות אדומות)
בומרנג חרב אור: מייס ווינדו (צבע סגול) הרוזן דוקו (צבע אדום)
דחיפת כוח: אובי ואן קנובי אנאקין סקיווקר / דארת' ויידר
התפצלות לשלוש: ג'דיי יאנגלינג ויזאגו דרואיד
ירי שלוש יריות בשורה אחת: לנדו קלריסיאן 
סיבוב: יודה (עם חרב אור ירוקה),קיט פיסטו דרואידקה
היאחזות בעצמים: ג'אר ג'אר בינקס (עם לשון) זאם וויזל (עם וו),חייל אדום (האימפריה)(עם קרס)
משיכת חפצים: פאדמה אמידאלה (לפנים), הנסיכה ליאה (לאחור)
משיכת ושחרור חפצים: אנאקין סקייווקר פרק III ודארת' ויידר
ירי למטרות אקראיות: חייל סער וחייל צל
חודר דרך חפצים: חייל צל ודארת' סידיוס הולוגרמה
ברק סית': הקיסר פלפטין ודארת' סידיוס הולוגרמה
ירי 6 יריות בשתי שורות של שלוש: קפטן פאנאקה (ירוקות) חייל שוֹק (כחולות)
פירוק לחלקים: C3PO זהוב (חמישה חלקים) C3PO כסוף (ארבעה חלקים) ויזאגו דרואיד (שישה חלקים)
חשמול חזירים: R2-D2
השפעה חזקה על מבנים בהם מתנגש: צ'ובאקה ג'אבה ההאט
ירי טילים: ג'נגו פט (טיל אחד) ובובה פט (שני טילים)
הגעה למקום בו לוחצים במסך: אנאקין סקייווקר פרק I, (באמצעות פוד) סבין, הרה, קיינן (באמצעות פוד) Biker Scout (באמצעות אופני מהירות)
התפצלות לתשע: וויקאט האיווק (מתפצל אוטומטית לשלוש, ובלחיצה - כל חלק מתפצל לשלוש) הסוכן קאלוס (משחרר ממנו 9 חיילים)
התגלגלות לתוך מבנים: קיט פיסטו
ירי שלוש יריות מפוצלות: האן סולו דרואיד קרב אדום (כתומות)
פירוק מבנים בנגיעה על המסך: איש חול (טוסקני)(Tusken Raider)
חנית-מזלג נצמד: שומר מלכותי
ירי ארבע יריות (שתיים בכל שורה): טייס TIE fighter
הקפאת מבנים: האן סולו פחמן (קפוא בקרבוניט)
תעופה תוך כדי שריפת מבנים: צ'ופר
יריית קרן לייזר אשר הורסת כול דבר חוץ ממתכת: עזרא ברידגר (צהובה) נהג AT-DP (אדומה)
יריות ממושכות לכול מקום שבו לוחצים: קצין אימפריה
יריית שלוש פצצות: סיקאטרו ויזאגו
הגעה למקום בו לוחצים תוך כדי הריסת כול המבנים בדרך: קיינן ג'ארוס
התפוצצות: גאראזב "זב" אורליוס
קפיצה בין מבנים תוך כדי השתלת פצצות עליהם: סאבין וורן
חרב אור והגעה למקום בו לוחצים במסך: האינקוויזיטור (החוקר)
ניתן להשיג דמויות באמצעות טכנולוגיית ה-Telepods, החנות של וואטו (ממנה ניתן לקנות דמויות), ואפשרות חלופית היא לשחק בשלבים עם דמויות הקבועות מראש על ידי החברה.
Telepods (טלפודס)

טכנולוגיית ה-Telepods (בתעתיק: טלפודס) יצאה לראשונה במשחק זה. לכל דמות במשחק יש בובת-צעצוע קטנה, הניתן לקבל אותו בחבילות הטלפודס השונות. בכל חבילה יש כמה דמויות ומעמד, כשמתחת לכל דמות ישנו חור וקוד QR. כדי להעביר את הדמות למשחק, יש ללחוץ על סמליל ה-Telepods, להניח את המעמד על מצלמה קדמית מתפקדת ולהניח את הדמות על המעמד, בצורה שבה החור מתחבר בדיוק לבליטה על המעמד. כך, הדמות "נכנסת" למשחק.
הבדלים בין המשחק לסרטים

ישנם מספר הבדלים בין המשחק לבין סרטי מלחמת הכוכבים.
קווי-גון ג'ין ואובי-ואן קנובי מעולם לא נפגשו עם יודה.
ג'נגו פט, הרוזן דוקו וזאם וויזל מעולם לא הופיעו בפרק I.
דארת' מול מעולם לא נפגש עם זאם וויזל והרוזן דוקו.
הרוזן דוקו הצטרף לצד האפל רק לאחר מותו של דארת' מול.
פאדמה וקפטן פאנאקה לא היו בסכנה מהלכן של פדרציית הסחר. קווי-גון ואובי-ואן הצילו את ג'אר ג'אר בלבד מהלכן כזה (במשחק, הלכן חזיר) ללא יודה.
במשחק, לא הוצג משפטו של ג'אר ג'אר באוטו גאנגה.
במשחק, אובי-ואן לא הרג את דארת' מול, לאחר שזה האחרון הרג את קווי-גון.
מראהו של אובי-ואן במשחק הוא מראהו כשאימן את אנאקין, ולא כשהיה פדוואן של קווי-גון.
פלפטין מוצג ישירות בתלבושת הקאנצלר שלו.
ניוט גונריי ורונה האקו לא הוצגו ברמה "הפלישה לנאבו", ורונה האקו לא הוצג כלל במשחק.
דארת' מול לא הופיע כהולוגרמה במשחק.
אף על פי שדארת' מול לא מת במשחק, הוא לא מופיע בשלבים שעלילתם מתרחשת אחרי השלב האחרון של הפרק השלישי במשחק - הקרב של נאבו.
קבלה וביקורות

המשחק זכה לביקורות חיוביות. באתר Metacritic, זכה המשחק לציון של 77 מתוך 100 בהתבסס על 24 חוות דעת. בעוד המשחק ממשיך את המשחקיות של קודמו, כמה מבקרים ציינו כי מספר הדמויות הניתנות למשחק גדול כל כך, שדמויות כמו דארת' ויידר מסוגלות לעבור שלב בשימוש אחד.
הערות שוליים

↑  Angry Birds Star Wars II, באתר Metacritic
↑  Angry Birds Star Wars II review – Forced sequel
| --- | --- |
בקרת זהויות :  BnF: cb16999881m (data)
אכילת דג בשבת

בקהילות יהודיות רבות קיים מנהג לאכול דג בשבת.